Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 50/14/8810	Spišská Nová Ves, 17.6.2015
EEČ : 2-68-907-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 25.3.2014, spisová značka 3 Pv 50/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 01.01.2014, v skorých ranných hodinách, v Gelnici na Hlavnej ulici č. 16, kopol do sklenenej výplne výkladu predajne, pekárne FABO, ktorú rozbil, pričom poškodil reklamnú fóliu, čím pre majiteľku budovy XXXXX, bytom XXXXX, ulica Poľná č. 1179/4 spôsobil škodu vo výške 238,50 €  a nájomcovi budovy spoločnosti EMDA, s.r.o., XXXXX, ul. Maďarská č. 5 poškodením reklamnej fólie spôsobil škodu vo výške 163,20 € a následne  kopol aj do sklenenej výplne predajne potravín MILK-AGRO, s.r.o., Čapajevova č. 36, XXXXX, ktorú rozbil, pričom poškodil aj reklamnú fóliu, čím jej spôsobil škodu vo výške 313,50 €. 

Uznesením prokurátora Okresnej prokuratúry Spišská Nová Ves zo dňa 25.3.2014, spisová značka 3 Pv 50/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
    	Uznesením prokurátora Okresnej prokuratúry v Spišskej Novej Vsi sp. zn. 3 Pv 50/14/8810-8 zo dňa 25.03.2014 bolo podľa § 216 ods. 1 písm. a), písm. b), písm. c) Tr. poriadku podmienečne zastavené trestné stíhanie vedené proti  obv. XXXXX pre prečin poškodzovania cudzej veci  podľa § 245 ods. 1 Trestného zákona, na tom skutkovom základe, že dňa 01.01.2014, v skorých ranných hodinách, v Gelnici na Hlavnej ulici č. 16, kopol do sklenenej výplne výkladu predajne, pekárne FABO, ktorú rozbil, pričom poškodil reklamnú fóliu, čím pre majiteľku budovy XXXXX, bytom XXXXX, ulica Poľná č. 1179/4 spôsobil škodu vo výške 238,50 €  a nájomcovi budovy spoločnosti EMDA, s.r.o., XXXXX, ul. Maďarská č. 5 poškodením reklamnej fólie spôsobil škodu vo výške 163,20 € a následne  kopol aj do sklenenej výplne predajne potravín MILK-AGRO, s.r.o., Čapajevova č. 36, XXXXX, ktorú rozbil, pričom poškodil aj reklamnú fóliu, čím jej spôsobil škodu vo výške 313,50 €. 

	Súčasne mu bola podľa § 216 ods. 3 Tr. por. uložená povinnosť uhradiť poškodenému MILK-AGRO, s.r.o., Čapajevova č. 36, XXXXX, zvyšok škody vo výške 213,50 €. 

Podľa § 216 ods. 2 Tr. poriadku obvinenému XXXXX bola určená skúšobná doba v trvaní 1 (jedného) roka.

Predmetné uznesenie nadobudlo právoplatnosť dňa 08.04.2015.

Vyžiadaním správ k osobe obvineného, z miesta bydliska, z OR PZ v Spišskej Novej Vsi, Okresného úradu, odboru všeobecnej vnútornej správy v Spišskej Novej Vsi, ako aj z odpisu z registra trestov som zistil, že obvinený XXXXX sa  v skúšobnej dobe podmienečne zastaveného trestného stíhania od 08.04.2014 do 08.04.2015 nedopustil žiadneho trestného činu ani priestupku. 

Zo správy poškodenej strany MILK-AGRO, s.r.o., Čapajevova č. 36, XXXXX z 25.05.2015 vyplýva, že zvyšok spôsobenej škody vo výške 213,50 € im obvinený uhradil. 

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. 

Vzhľadom na to, že obvinený XXXXX splnil podmienky § 217 ods. 1 Tr. poriadku bolo potrebné rozhodnúť tak, ako je to uvedené vo výroku tohto uznesenia.      

Poučenie:
Proti  tomuto uzneseniu  môžu obvinený a  poškodený  podať  sťažnosť, ktorá má odkladný účinok (§ 217 ods. 3 Tr. poriadku).                        
Sťažnosť  sa   podáva   u   orgánu,   proti   uzneseniu  ktorého  sťažnosť   smeruje a   to  do  troch dní  od  oznámenia   uznesenia  (§  187  ods.  1 Tr. poriadku). 

                                                                                                 

JUDr. Jozef Barabás
prokurátor